วิริยะฯซื้อประกันคุ้มครอบรถยนต์จากภัยธรรมชาติต่อ
วิริยะประกันภัย หวั่นภัยพิบัติซื้อความคุ้มครองกรณีรถยนต์ได้รับความเสียหายวงเงิน 1,000 ล้านบาทต่อ 1 เหตุการณ์
16 มี.ค. 2554

วิริยะประกันภัย หวั่นภัยพิบัติซื้อความคุ้มครองกรณีรถยนต์ได้รับความเสียหายวงเงิน 1,000 ล้านบาทต่อ 1 เหตุการณ์
นายประสาน นิลมานัตต์ กรรมการรองกรรมการผู้จัดการ บริษัทวิริยะประกันภัย เปิดเผยว่า กรณีภัยพิบัติ ทางบริษัทประกันภัยต่อได้ทำการศึกษากรณีแผ่นดินไหวในประเทศไทย แล้วทำแผนที่ พร้อมราคาเบี้ยประกันภัยส่งมาให้ทางบริษัทประกันภัยในไทยรับทราบ เพื่อจะได้กำหนดทิศทางราคาเบี้ยประกันภัยต่างๆ
สำหรับ บริษัทวิริยะ ได้ทำการซื้อความคุ้มครองหรือทำประกันภัยต่อกรณีภัยพิบัติ เช่น แผ่นดินไหว และ น้ำท่วม กับบริษัทประกันภัยต่อต่างประเทศวงเงิน 1,000 ล้านบาท โดยจ่ายเบี้ยประกันภัย 6 ล้านบาทต่อปีเพื่อคุ้มครองรถยนต์ที่ได้รับความเสียหายจากภัยดังกล่าว